หลักฐานมัด บอย พีรพล อดีตดารากับเพื่อน ฆ่า2ศพ กลางถนนบางแสน 
ตำรวจแสนสุขยันหลักฐานมัด บอย พีรพล อดีตดารากับเพื่อนชายเป็นคนร้ายแทง 2 หนุ่มดับ หลังทะเลาะกันในร้านเหล้าที่บางแสน แล้วขับรถปาดกันไปมา ก่อนที่คู่กรณีจะถีบ ทุบรถ เลยฟิวส์ขาดคว้ามีดไล่จ้วงกลางถนน ขับรถหนีไปจอดซ่อนไว้ใต้ทางด่วน พระราม 3     ,วันที่ 2 ก.พ. ผู้สื่อข่าวรายงานความคืบหน้า กรณี บอย พีรพล นายพีรพล จันทรากาศ อายุ 49 ปี อดีตดารานักแสดง ถูกตั้งข้อหา ร่วมกันฆ่าผู้อื่นโดยเจตนา ร่วมกันพกพาอาวุธไปในเมืองหรือที่สาธารณะโดยไม่มีเหตุอันควร จากทำร้ายร่างกาย แทงกันตายในท้องที่สภ.แสนสุข จ.ชลบุรี เมื่อเช้ามืดวันที่ 1 ก.พ. ที่ผ่านมา,ทั้งนี้ จากการเปิดเผย พล.ต.ต.นันทชาติ ศุภมงคล ผบก.ภ.จว.ชลบุรี คดีที่เกิดขึ้นจากการสืบสวนของเจ้าหน้าที่ตำรวจชุดสืบสวน สภ.แสนสุข ทราบว่าก่อนเกิดเหตุกลุ่มผู้ก่อเหตุและกลุ่มผู้เสียชีวิตได้ไปนั่งดื่มสุราที่ร้านครัวต้นข้าว ริมถนนเลียบชายทะเลหาดวอนนภา ต.แสนสุข จนถึงเวลาร้านปิดต่างฝ่ายต่างแยกย้ายกันออกจากร้าน,โดยกลุ่มผู้ก่อเหตุใช้รถยนต์ ยี่ห้อโตโยต้า รุ่นยาริส สีเทา หมายเลขทะเบียน 5กย 6745 กรุงเทพมหานคร เป็นพาหนะ ส่วนกลุ่มผู้เสียชีวิตใช้รถจักรยานยนต์ 2 คัน เป็นพาหนะ ระหว่างทางทั้ง 2 ฝ่าย ขับขี่รถปาดหน้ากันไปมา เมื่อมาถึงบริเวณหน้าร้านสะดวกซื้อ 7-11 ตรงข้ามโรงพยาบาลมหาวิทยาลัยบูรพา คู่กรณีทั้ง 2 ฝ่าย ได้จอดรถและมีการโต้เถียงกัน และฝ่ายผู้เสียชีวิตได้ทุบตีรถเก๋งของกลุ่มผู้ก่อเหตุ ก่อนจะขี่รถหนีไปจอดรออยู่ที่เกิดเหตุหน้าห้างสรรพสินค้าแหลมทอง บางแสน ถนนลงหาดบางแสน ต.แสนสุข ,กระทั่งฝ่ายผู้ก่อเหตุขับรถไล่ตามมาทัน นายอนุรักษ์ หรือกาย เพิ่มวิชา หนึ่งในผู้ต้องหา ได้หยิบอาวุธมีดที่ซ่อนอยู่ภายในรถเปิดประตูลงจากรถออกมาไล่แทงฝ่ายผู้เสียชีวิต โดยแทงนายสุริยาเป็นคนแรก เมื่อนายสุริยาถูกแทงจนจนทรุดกองลงกับพื้นแล้ว นายอนุรักษ์ ได้วิ่งไปแทง นายธนกฤต เป็นคนที่สองจนเสียชีวิตในที่เกิดเหตุ จากนั้นเดินไปขึ้นรถเก๋งขับหลบหนีมุ่งหน้าขึ้นไปทางถนนสุขุมวิท ต่อมาเจ้าหน้าที่ชุดสืบสวนได้เข้าตรวจสอบในที่เกิดเหตุและรวบรวมพยานหลักฐาน จนสามารถจับกุมผู้ก่อเหตุได้พร้อมของกลางภายในเวลา19 ชั่วโมงหลังเกิดเหตุ,ขณะที่พ.ต.ท.สุวิจักขน์ กู้พิมายวรกูล รอง.ผกก.สส.สภ.แสนสุข หัวหน้าชุดจับกุม 2 ผู้ต้องหา เปิดเผยว่า ภายหลังจากที่ได้สืบสวนทั้งจากพยานหลักฐานในที่เกิดเหตุและจากกล้องวงจรปิด ทำให้ทราบว่าผู้ต้องหาทั้ง 2 เป็นผู้ก่อเหตุ จึงรวบรวมพยานหลักฐานขออนุมัติศาล จ.ชลบุรี ออกหมายจับ พร้อมกับออกสืบสวนติดตามคนร้าย กระทั่งเวลา 23.00 น.วันที่ 1 ก.พ.หลังเกิดเหตุ 19 ชั่วโมง สามารถจับกุมผู้ต้องหาทั้ง 2 ได้ที่ถนนบางแสนสาย 2 ต.แสนสุข,จากการสอบสวนผู้ต้องหายอมรับว่า เป็นผู้แทงผู้ตายจริง จากนั้นให้พาไปตรวจยึดรถเก๋งคันที่ใช้ก่อเหตุที่ผู้ต้องหายนำไปจอดไว้ใต้ทางด่วน ถนนพระราม 3 บางโพงพาง แขวงช่องนนทรี เขตยานนาวา กรุงเทพมหานคร พร้อมมีดเปื้อนเลือดวางอยู่ที่แผ่นยางรองเท้าหน้าเบาะคนนั่งข้างคนขับ พร้อมเสื้อกางเกงและรองเท้าที่นายอนุรักษ์ หรือ กาย เพิ่มวิชา สวมใส่ในวันเกิดเหตุ,สำหรับ บอย พีรพล เป็นดาราชื่อดังในยุค 90 และเป็นเพื่อนสนิทกับดาราดัง อาทิ แอน ทองประสม, แจ๊บ เพ็ญเพ็ชร เพ็ญกุล,สายฟ้า เศรษฐบุตร,นัท มีเรีย สังกัดค่ายไฟว์สตาร์ โปรดักชั่น
ตำรวจแสนสุขยันหลักฐานมัดบอย พีรพลอดีตดารากับเพื่อนชายเป็นคนร้ายแทง2หนุ่มดับ หลังทะเลาะกันในร้านเหล้าที่บางแสน แล้วขับรถปาดกันไปมา ก่อนที่คู่กรณีจะถีบ ทุบรถ เลยฟิวส์ขาดคว้ามีดไล่จ้วงกลางถนน
จับบอย พีรพล,บอย พีรพล,บอย พีรพล จันทรากาศ,บอย พีรพล ร่วมฆ่า,ข่าวทั่วไป